VENDIM
Nr. 581, datë 31.8.2022

[bookmark: bookmark49][bookmark: _GoBack]PËR PËRCAKTIMIN E AUTORITETIT KONTRAKTOR, PËR TË NDËRMARRË PROCEDURAT, PËR DHËNIE ME KONCESION/PPP PËR PROJEKTIN “PËR OFRIMIN E SHËRBIMEVE TË INFRASTRUKTURËS SË ÇELËSAVE PUBLIKË (PKI)”

Në mbështetje të nenit 100 të Kushtetutës dhe të pikës 3, të nenit 13, të ligjit nr. 125/2013, “Për koncesionet dhe partneritetin publik privat”, të ndryshuar, me propozimin e ministrit të Financave dhe Ekonomisë, Këshilli i Ministrave

VENDOSI:

1. Përcaktimin e Ministrisë së Financave dhe Ekonomisë si autoritet kontraktor për të ndërmarrë dhe zhvilluar procedurat për dhënie me koncesion/PPP, për projektin e propozuar nga Agjencia Kombëtare e Shoqërisë së Informacionit, “Për ofrimin e shërbimeve të infrastrukturës së çelësave publikë (PKI)”.
2. Ngarkohen Ministria e Financave dhe Ekonomisë dhe Agjencia Kombëtare e Shoqërisë së Informacionit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

